TTA ควัก 439.37 ลบ. ซื้อเรือสินค้าแห้งเทกองมือสอง 1 ลำ ขนาด 58,700 เดทเวทตัน
TTA ควัก 439.37 ลบ. ซื้อเรือสินค้าแห้งเทกองมือสอง 1 ลำ ขนาด 58,700 เดทเวทตัน หนุนกองเรือรวม 21 ลำ
30 มี.ค. 2561

บริษัท โทรีเซนไทย เอเยนต์ซีส์ จำกัด (มหาชน) หรือ TTA ระบุว่า บริษัท โทรีเซน ชิปปิ้ง สิงคโปร์ พีทีอี แอลทีดี (TSS) ซึ่งเป็นบริษัทย่อย ได้ซื้อเรือบรรทุกสินค้าแห้งเทกองมือสอง จำนวน 1 ลำ คือ เรือ เอ็ม. วี. ทอร์ แคลลิเบอร์ ซึ่งเป็นประเภทเรือ Supramax ขนาดของเรือ 58,700 เดทเวทตัน สร้างในปี 2551 โดยซื้อเรือดังกล่าวมูลค่า 14 ล้านเหรียญสหรัฐ หรือราว 439.37 ล้านบาท
ทั้งนี้ เมื่อนับเรือลำนี้รวมเข้าด้วยกันในกองเรือของโทรีเซน โทรีเซนเป็นเจ้าของเรือทั้งหมด มีจำนวนทั้งสิ้น 21 ลำ ขนาดระวางบรรทุกเฉลี่ย 54,512 เดทเวทตัน อายุเฉลี่ยของกองเรือ 11.57 ปี